Okresná prokuratúra Zvolen 
Trhová 7, 960 19 Zvolen 1 	

Sp. zn. : 3 Pv XXXXX6611	Zvolen, 5.9.2014
EEČ : 2-51-129-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	XXXXX: XXXXX
	povolanie: kuchár
sa v skúšobnej dobe, určenej uznesením prokurátora Okresnej prokuratúry XXXXX zo dňa 9.7.2012, spisová značka 3 Pv XXXXX12/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 9.7.2012, spisová značka 3 Pv XXXXX6611, bola určená obvinenému skúšobná doba v trvaní 24 mesiacov.
Odôvodnenie:
	Uznesením prokurátorky Okresnej prokuratúry XXXXX č.k. 3 Pv XXXXX6611-5 bolo postupom podľa § 216 ods. 1 písm. a/, písm. b/, písm. c/ Tr. poriadku podmienečne zastavené trestné stíhanie obvineného XXXXX, nar. XXXXX v Trnave pre prečin krádeže podľa § 212 ods. 2 písm. f/ Tr. zákona, ktorého sa dopustil na tom skutkovom základe, že dňa 25.12.2011 v čase o 03.30 hod. z exteriéru zariadenia podniku rýchleho občerstvenia XXXXX.r.o., nachádzajúceho sa v obci XXXXX č. 351, okres Detva, odcudzil 1 ks svetelného lana o dĺžke 15m, zaveseného na konštrukcii vonkajšej terasy podniku, pričom tak konal hoci bol rozkazom o uložení sankcie za priestupok Pr. č. XXXXX zo dňa 06.04.2011, právoplatným dňa 05.05.2011 uznaný vinným z priestupku proti majetku podľa § 50 ods. 1 zákona SNR č. 372/1990 Zb. o priestupkoch, v znení neskorších zmien a predpisov.

	Podľa § 216 ods. 2 Tr. poriadku bola obvinenému určená skúšobná doba v trvaní 24 mesiacov a zároveň mu bolo podľa § 216 ods. 4 Tr. poriadku určené obmedzenie zdržať sa požívania alkoholických nápojov v nadmernom množstve. Uznesenie o podmienečnom zastavení trestného stíhania nadobudlo právoplatnosť dňa 17.07.2012, a teda skúšobná doba uplynula dňa 17.07.2014.

	Po uplynutí skúšobnej doby boli z Obvodného oddelenia PZ XXXXX, Mesta XXXXX, Okresného úradu XXXXX - Odbor všeobecnej vnútornej správy a Registra trestov vyžiadané správy k osobe obvineného, z ktorých bolo zistené, že obvinený XXXXX sa v priebehu plynutia skúšobnej doby nedopustil žiadneho priestupku, ani trestného činu.

	Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	S poukazom na citované ustanovenie, nakoľko obvinený viedol v priebehu skúšobnej doby riadny život, rozhodla som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka